**ΙΣΤΟΡΙΑ Β’ ΓΥΜΝΑΣΙΟΥ**

**ΚΕΦΑΛΑΙΟ ΤΡΙΤΟ**

**ΠΕΡΙΟΔΟΣ ΤΗΣ ΜΕΓΑΛΗΣ ΑΚΜΗΣ ΤΟΥ ΒΥΖΑΝΤΙΟΥ**

**Ι. ΠΑΓΙΩΣΗ ΤΗΣ ΒΥΖΑΝΤΙΝΗΣ ΚΥΡΙΑΡΧΙΑΣ ΣΤΑ ΒΑΛΚΑΝΙΑ  
ΚΑΙ ΤΗ Μ. ΑΣΙΑ**

**5. Η Βυζαντινή Εποποιΐα. Επικοί αγώνες και επέκταση της Αυτοκρατορίας**

**6. Η ίδρυση, η εξέλιξη και ο εκχριστιανισμός του Ρωσικού κράτους**

**Τώρα που μελετήσατε τα δύο παραπάνω κεφάλαια, κάντε πάλι μια μικρή επανάληψη και απαντήστε στο παρακάτω**

**ΚΡΙΤΗΡΙΟ ΑΞΙΟΛΟΓΗΣΗΣ**

**ΟΜΑΔΑ Α’**

1. Πότε εμφανίζεται και πώς διαμορφώνεται το έθνος των Ρώσων;
2. Ποια ήταν τα αποτελέσματα του εκχριστιανισμού των Ρώσων;
3. Ποιοι ήταν οι πρωταγωνιστές της Μακεδονικής δυναστείας στον αγώνα κατά των Αράβων και ποιες οι επιτυχίες τους ;
4. Ποιες ήταν οι οικονομικές συνέπειες των πολέμων της Μακεδονικής Δυναστείας για την αυτοκρατορία;
5. Συμπληρώστε **τα ονόματα** στην αντίστοιχη στήλη:

|  |  |
| --- | --- |
| 1. Ηγεμόνας των Βουλγάρων. Πολιόρκησε την Κωνσταντινούπολη και αυτοτιτλοφορήθηκε ***«Βασιλεύς Βουλγάρων και Ρωμαίων»*** |  |
| 1. Ρώσος ηγεμόνας. Βοήθησε τον Βυζαντινό αυτοκράτορα να συντρίψει την εξέγερση της μικρασιατικής αριστοκρατίας με αντάλλαγμα το γάμο του με την αδελφή του αυτοκράτορα. |  |
| 1. Ηγεμόνας των Βουλγάρων. Νικήθηκε από τον βυζαντινό στρατό στις μάχες Σπερχειού και Κλειδίου. |  |
| 1. Ηγεμόνας των Βουλγάρων. Συνήψε ειρήνη με το Βυζάντιο αμέσως μετά τον θάνατο του προκατόχου του. |  |
| 1. Βυζαντινός αυτοκράτορας. Συναίνεσε στο γάμο της αδελφής του, Άννας με τον Ρώσο ηγεμόνα με την προϋπόθεση ότι αυτός θα ασπαζόταν τον Χριστιανισμό. |  |
| 1. Βυζαντινός αυτοκράτορας. Η ανηψιά του, Μαρία, παντρεύτηκε τον Βούλγαρο ηγεμόνα με τον οποίον ο ίδιος είχε συνάψει συνθήκη ειρήνης. |  |

**ΟΜΑΔΑ Β’**

1. Εθνογένεση ονομάζεται η διαμόρφωση ενός έθνους. Σε τι μοιάζει η εθνογένεση των Ρώσων με αυτή των Βουλγάρων;
2. Αφού μελετήσετε τα παραθέματα ***«Φύση του ρωσοβυζαντινού εμπορίου»*** και ***«Από τη δεύτερη βυζαντινορωσική συνθήκη (944)»*** (σελίδα 43 του σχολικού βιβλίου) και με βάση τις ιστορικές σας γνώσεις, σχολιάστε τις σχέσεις Ρωσίας–Βυζαντίου και πώς αυτές οδήγησαν στον εκχριστιανισμό των Ρώσων.
3. Πώς συνδέεται στο **Λαυρεντιανό Χρονικό** (σελ. 44 του σχολικού βιβλίου) ο εκχριστιανισμός των Ρώσων με τους γάμους Βλαδίμηρου-Άννας;
4. Ποια ήταν τα κυριότερα εσωτερικά προβλήματα του Βυζαντινού Κράτους και πώς τα έλυσε ο Βασίλειος Β' σύμφωνα με το τρίτο παράθεμα (σελ.41 του σχολικού βιβλίου); Σε τι διέφερε ο Βασίλειος από άλλους στρατιωτικούς ηγέτες;
5. Ποιες ήταν οι άμεσες οικονομικές συνέπειες της βυζαντινής εποποιίας, σύμφωνα με το σχετικό παράθεμα (σελ.42 του σχολικού βιβλίου) και ποιες, κατά τη γνώμη σου, οι έμμεσες ψυχολογικές συνέπειες;

**Σημαντική Υπενθύμιση:**

**Θυμηθείτε πώς απαντάμε στις ερωτήσεις που στηρίζονται σε παραθέματα.**

